JayJayThrowThrow/commonwealth-wiki-mix huggingface dataset:
കുന്നക്കുടി വൈദ്യനാഥൻ

പ്രശസ്‌തനായ വയലിൻ വിദ്വാനായിരുന്നു കുന്നക്കുടി വൈദ്യനാഥൻ (മാർച്ച് 2, 1935 - സെപ്റ്റംബർ 8, 2008).ഇന്ത്യയിലും വിദേശത്തുമായി അയ്യായിരത്തോളം വേദികളിൽ കുന്നക്കുടി വയലിൻ കച്ചേരി നടത്തിയിട്ടുണ്ട്‌. ആയിരക്കണക്കിന്‌ ഭക്തിഗാനങ്ങൾ, അമ്പതിലേറെ ചലച്ചിത്രഗാനങ്ങൾ തുടങ്ങിയവയ്‌ക്കൊക്കെ അദ്ദേഹം സംഗീത സംവിധാനം നിർവഹിച്ചു. ബാലമുരളീകൃഷ്‌ണ പാടിയ ശാസ്‌ത്രീയ ഗാനവും ഉഷ ഉതുപ്പിനുള്ള പോപ്പ്‌ സംഗീതവും ചിട്ടപ്പെടുത്തിയിട്ടുണ്ട്..
ജീവിതരേഖ

1935-ൽ രാമസ്വാമി ശാസ്‌ത്രിയുടെയും മീനാക്ഷിയുടെയും മകനായാണ്‌ ജനനം. സംസ്‌കൃതത്തിലും കർണാടക സംഗീതത്തിലും അഗാധ പാണ്ഡിത്യമുണ്ടായിരുന്ന അച്ഛനായിരുന്നു സംഗീതത്തിന്റെ ആദ്യാക്ഷരങ്ങൾ പകർന്നുനൽകിയത്‌. ചെറിയ പ്രായത്തിൽത്തന്നെ സംഗീതത്തിൽ നേടിയ പ്രാവീണ്യം കുന്നക്കുടിക്ക്‌ 12-ാം വയസ്സിൽ അരിയക്കുടി, ശെമ്മാങ്കുടി, മഹാരാജപുരം എന്നീ അക്കാലത്തെ ഏറ്റവും പ്രഗല്‌ഭരായ സംഗീതജ്ഞർക്കൊപ്പം വേദിപങ്കിടാനുള്ള അവസരം നൽകി.
പ്രവർത്തനമേഖലയിൽ

രോഗങ്ങൾ ഭേദമാക്കാനുള്ള സംഗീതത്തിന്റെ കഴിവിനെക്കുറിച്ചുള്ള ഗവേഷണം കുന്നക്കുടിയുടെ നേതൃത്വത്തിലുള്ള ചെന്നൈയിലെ രാഗ റിസർച്ച്‌ സെന്ററിൽ നടക്കുന്നുണ്ട്.
അംഗീകാരം

*2005-ൽ സംഗീതലോകത്ത്‌ ഷഷ്ഠിപൂർത്തി തികച്ചപ്പോൾ വജ്രം പതിച്ച വയലിൻ നൽകി തമിഴ്‌നാട് സർക്കാർ ഈ പ്രതിഭയെ ആദരിച്ചു.
*ഇന്ത്യൻ ഗവൺമെൻറിൻറെ പത്മശ്രീ പുരസ്കാരം
*സംഗീത നാടക അക്കാദമിയുടെ കലൈ മാമണി, സംഗീത മാമണി, എന്നീ പുരസ്കാരം
*കർണ്ണാടക ഇസൈജ്ഞാനി അവാർഡ്
*മികച്ച സംഗീത സം‌വിധായകൻ
ചലച്ചിത്രമേഖലയിൽ

2005-ൽ ഇറങ്ങിയ തമിഴ് ചലച്ചിത്രമായ അന്യനിൽ തിരുവൈയാർ സംഗീതോത്സവരംഗത്തിൽ ഐയെങ്കാറ്‌ വീട്‌ എന്ന ഗാനരംഗത്ത്‌ പ്രത്യക്ഷപ്പെട്ടിരുന്നു. കൂടാതെ നിരവധി ചലച്ചിത്രങ്ങൾക്കും ഇദ്ദേഹം സംഗീതം നൽകിയിട്ടുണ്ട്. നിർമ്മാണം സംവിധാനം, കഥ, തിരക്കഥ എന്നീ മേഖലകളിലും തനതു ശൈലി പതിപ്പിച്ചിട്ടുണ്ട്‌. ശിവാജി ഗണേശൻ അഭിനയിച്ച 'രാജ രാജചോഴ' നായിരുന്നു ആദ്യചിത്രം.
മരണം

ദീർഘകാലം അസുഖബാധിതനായിരുന്ന കുന്നക്കുടി 2008 സെപ്റ്റംബർ 8-ന് രാത്രി പത്തുമണിയോടെ ചെന്നൈയിലെ ഒരു സ്വകാര്യ ആശുപത്രിയിൽ വച്ച് അന്തരിച്ചു. 73 വയസ്സായിരുന്നു അപ്പോൾ അദ്ദേഹത്തിന്.
അവലംബം

*http://www.hindu.com/2008/09/09/stories/2008090960931300.htm കുന്നക്കുടി വൈദ്യനാഥൻ
പുറത്തേക്കുള്ള കണ്ണികൾ

* ഇദ്ദേഹത്തിന്റെ ഗാനങൾ കേൾക്കൂ musicindiaonline.com
*Interview with Kunnakudi Vaidyanathan അഭിമുഖം


വർഗ്ഗം:1935-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:മാർച്ച് 2-ന് ജനിച്ചവർ
വർഗ്ഗം:സെപ്റ്റംബർ 8-ന് മരിച്ചവർ
വർഗ്ഗം:വയലിൻ വിദ്വാന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
തായ്പെയ് 101

തായ്‌വാനിലെ തായ്പെയിൽ സ്ഥിതി ചെയ്യുന്ന 101 നിലകളുള്ള ഒരു അംബരചുംബിയാണ് തായ്പെയ് 101. 2004 മുതൽ 2007 ജൂലൈ 21 വരെ ലോകത്തിലെ ഏറ്റവും ഉയരമേറിയ കെട്ടിടമായിരുന്നു, ഇപ്പോൾ ബുർജ് ദുബൈ ആണ് ഏറ്റവും വലിയ കെട്ടിടം സി.വൈ. ലീ രൂപകല്പന ചെയ്ത ഈ കെട്ടിടം കെറ്റിആർട്ടി ജോയിന്റെ വെഞ്ച്വർ, സാംസങ് എഞ്ചിനിയറിങ് ആന്റ് കൺസ്ട്രക്ഷൻ എന്നിവ ചേർന്നാണ് നിർമിച്ചത്.

മുകളിലെ ആന്റിന ഉൾപ്പെടെ 509.2 മീറ്റർ (1,670.60 അടി) ആണ് ഇതിന്റെ ഉയരം. 101 ഉപരിതല നിലകളും 5 ഭൂഗർഭ നിലകളുമാണ് ഇതിനുള്ളത്. ആധുനികവും പാരമ്പരികവുമായ നിർമ്മാണ ശൈലികൾ കോർത്തിണക്കിയ ഒരു ഉത്തരാധുനിക ഘടയാണിതിന്. ഭൂമികുലിക്കത്തേയും കൊടുങ്കാറ്റിനേയും ചെറുത്തു നിൽക്കാൻ കഴിവുള്ള സുരക്ഷാ ക്രമീകരണങ്ങൾ ഇതിലുണ്ട്.

2004-ൽ തായ്പെയ് 101-ന് എമ്പൊറിസ് അംബരചുംബി പുരസ്കാരം ലഭിച്ചു. ആധുനിക സപ്താത്‌ഭുതങ്ങളിൽ ഒന്നായും (ന്യൂസ്‌വീക്ക് മാസിക, 2006) എഞ്ചിനീയറിങ്ങിലെ ഏഴ് അത്ഭുതങ്ങളിലൊന്നായും (ഡിസ്കവറി ചാനൽ, 2005) ഈ കെട്ടിടം തിരഞ്ഞെടുക്കപ്പെട്ടിട്ടുണ്ട്.
അവലംബം


വർഗ്ഗം:അംബരചുംബികൾ
വർഗ്ഗം:ലോകപ്രശസ്ത കെട്ടിടങ്ങൾ
പോൾ ന്യൂമാൻ

അമേരിക്കൻ ചലച്ചിത്ര നടനും ചലച്ചിത്ര സം‌വിധായകനും സം‌രംഭകനും സാമൂഹ്യപ്രവർത്തകനുമായിരുന്നു ആയിരുന്നു പോൾ ലിയനാർഡ് ന്യൂമാൻ (ജനുവരി 26, 1925 - സെപ്റ്റംബർ 26, 2008). 1925 ജനുവരി 26-ന് ഒഹിയോയിലെ ക്ലീവ്‌ലാന്റിൽ ജനിച്ചു.
ജീവിത രേഖ

ഏഴാംവയസ്സിൽ സ്‌കൂൾ നാടകത്തിൽ അഭിനയിച്ചുകൊണ്ടാണ് ന്യൂമാൻ അഭിനയരംഗത്തേക്ക് കടക്കുന്നത്. ബിരുദപഠനം പൂർത്തിയാക്കാതെ നാവികസേനയിൽ ചേരുകയും പിന്നീട്‌ പഠനം പൂർത്തിയാക്കി യേലിലും ന്യൂയോർക്കിലുമായി അഭിനയം പഠിക്കുകയും ചെയ്തു. മർലൻ ബ്രാൻഡോയും ജെയിംസ്‌ ഡീനും ന്യൂയോർക്കിൽ ന്യൂമാന്റെ സഹപാഠികളായിരുന്നു. പല ദേശീയ കാറോട്ടമത്സരങ്ങളിലും ഇദ്ദേഹം ജേതാവായിട്ടുണ്ട്. ഇദ്ദേഹം ആരംഭിച്ച ന്യൂമാൻസ് ഓൺ ആഹാര കമ്പനിയിൽനിന്നുള്ള എല്ലാ ലാഭവും ഇദ്ദേഹം കാരുണ്യപ്രവർത്തനങ്ങൾക്കായി സംഭാവന ചെയ്യുന്നു. ന്യൂമാൻസ്‌ ഓൺ ഫൗണ്ടേഷൻ എന്നപേരിലുള്ള സ്ഥാപനത്തിലൂടെ ഒട്ടേറെ പരോപകാര പ്രവൃത്തികൾ നടത്തിയിട്ടുണ്ട്. ജാക്കി വിറ്റെയാണ്‌ ന്യൂമാന്റെ ആദ്യഭാര്യ. 1958-ൽ ജൊവാൻ വുഡ്‌വേഡിനെ വിവാഹം കഴിച്ചു. ഒരുതവണ നല്ലനടനുള്ള ഓസ്‌കർ അവാർഡ്‌ നേടിയ ന്യൂമാൻ 10 തവണ ഓസ്‌കറിന്‌ നാമനിർദ്ദേശം ചെയ്യപ്പെടുകയുണ്ടായി.
ചലച്ചിത്രമേഖലയിൽ

1954-ൽ അഭിനയിച്ച ദ സിൽവർ ചാലിസാണ്‌ ആദ്യ സിനിമ. 50-കളുടെ ഒടുവിലാണ്‌ ന്യൂമാൻ ഹോളിവുഡിലെ വൻതാരമായത്‌. ഒട്ടേറെ ചലച്ചിത്രങ്ങളുടെ നിർമാതാവ് കൂടിയാണ് ന്യൂമാൻ.
പുരസ്കാരങ്ങൾ

'ദ ഹസ്റ്റ്‌ലറി'ലെ അഭിനയത്തിന്‌ 1961-ൽ ബാഫ്‌റ്റ പുരസ്‌കാരം ലഭിച്ചു. 1987ൽ ദ കളർ ഓഫ്‌ മണി എന്ന സിനിമയിലെ അഭിനയത്തിന്‌ മികച്ച നടനുള്ള ഓസ്‌കർ അവാർഡ്‌ നേടി. ഗോൾഡൻ ഗ്ലോബ് പുരസ്കാരം, സ്ക്രീൻ ആക്ടേഴ്സ് ഗിൽഡ് പുരസ്കാരം, കാൻ ചലച്ചിത്രോത്സവ പുരസ്കാരം, എമ്മി പുരസ്കാരം എന്നിവ ഉൾപ്പെടെ അനേകം ബഹുമതികൾ ലഭിച്ചിട്ടുണ്ട്.
മരണം

* 2008 സെപ്റ്റംബർ 26-ന് ശ്വാസകോശാർബുദത്തെ തുടർന്ന് കണക്റ്റിക്കട്ടിലെ വെസ്റ്റ്‌പോർട്ടിൽ വച്ച് നിര്യാതനായി.
അവലംബം

References


വർഗ്ഗം:1925-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:ജനുവരി 26-ന് ജനിച്ചവർ
വർഗ്ഗം:സെപ്റ്റംബർ 26-ന് മരിച്ചവർ

വർഗ്ഗം:ഹോളിവുഡ് ചലച്ചിത്ര നടന്മാർ
സഹോദരൻ

1917 മുതൽ 1956 വരെ കേരളത്തിൽ പ്രചാരത്തിലിരുന്ന ഒരു വർത്തമാനപ്പത്രമാണ് സഹോദരൻ. കേരളത്തിലെ സാമൂഹികപരിഷ്ക്കർത്താക്കളിലൊരാളായ കെ. അയ്യപ്പൻ സ്ഥാപിച്ച സഹോദരസംഘത്തിന്റെ മുഖപത്രമായാണ് ‘സഹോദരൻ’ പ്രസിദ്ധീകരണം ആരംഭിച്ചത്.

1917 മെയ് 29നു സഹോദര സംഘത്തിന്റെ നേതൃത്വത്തിൽ ചെറായിൽ അരങ്ങേറിയ മിശ്രഭോജനത്തിനുശേഷം അന്ധവിശ്വാസങ്ങളെയും അനാചാരങ്ങളെയും തൂത്തെറിയേണ്ടതിന്റെ ആവശ്യകതയെപ്പറ്റി പ്രതിപാദിക്കുന്ന ഒരു ലേഖനമെഴുതി അയ്യപ്പൻ ‘മിതവാദി’ എന്ന പ്രസിദ്ധീകരണത്തിനയച്ചു. “ലേഖനം നല്ലതുതന്നെ; പക്ഷേ പ്രസിദ്ധപ്പെടുത്താൻ നിവൃത്തിയില്ല” എന്ന കുറിപ്പുമായി അയ്യപ്പന്റെ ലേഖനം മടക്കിയയച്ചു. തന്റെ ആദർശപ്രചരണത്തിന് ഒരു പ്രസിദ്ധീകരണം ആവശ്യമാണെന്ന് ഇതോടെ അദ്ദേഹം തീർച്ചപ്പെടുത്തി. ‘സഹോദരൻ’ പ്രസിദ്ധീകരണം തുടങ്ങാൻ നിമിത്തമായത് പ്രസ്തുത സംഭവമാണ്.

1917-ൽ(1093 കന്നിമാസത്തിൽ) മാസിക എന്ന നിലയിൽ സഹോദരന്റെ ആദ്യ ലക്കം പുറത്തിറങ്ങി. അയ്യപ്പൻ തന്നെയായിരുന്നു പത്രാധിപർ. പറവൂർ എസ്.പി. പ്രസ്സിൽ അച്ചടിച്ച് പള്ളിപ്പുറത്തു നിന്നുമാണ് ഈ മാസികയുടെ പ്രഥമ ലക്കങ്ങൾ പ്രസിദ്ധീകൃതമായത്.

ജാതിമതചിന്തകൾക്കതീതമായി മനുഷ്യരെല്ലാവരും ഒന്നിക്കേണ്ടതിന്റെ ആവശ്യകത സമർത്ഥിക്കാനാണ് സഹോദരന്റെ ആദ്യ ലക്കം ശ്രമിച്ചത്. “ഞാൻ, ഞങ്ങൾ എന്നീ നീചമായ സ്വാർത്ഥക്കുഴികളിൽനിന്നു ലോകരെപ്പിടിച്ചുവലിച്ചു നാം നാം എന്ന ഉന്നതവും വിശാലവുമായ സാഹോദര്യസൌധത്തിൽ കയാറ്റാനാണ് പുരുഷാകാരം ഉപയോഗിക്കേണ്ടത്” എന്ന് സഹോദരന്റെ ആദ്യ മുഖപ്രസംഗത്തിൽ രേഖപ്പെടുത്തിയിരുന്നു.

1918-ൽ പ്രസിദ്ധീകരണം തിരുവനന്തപുരത്തേക്കു മാറ്റി. ലക്കങ്ങൾ മാസത്തിൽ രണ്ടുവീതമായി. 1920-ൽ പ്രസിദ്ധീകരണം വീണ്ടും എറണാകുളത്തേക്കു മാറ്റുകയും വാരികയാവുകയും ചെയ്തു. 1926, ‘27, ‘28 വർഷങ്ങളിൽ സഹോദരൻ ഓരോ വാർഷികപ്പതിപ്പും പ്രസിദ്ധീകരിച്ചു. ഓരോ വാർഷികപ്പതിപ്പും ഓരോ സന്ദേശവുമാ‍യാണ് പുറത്തിറങ്ങിയത്.1919-ൽ സഹോദരൻ പത്രം പ്രസിദ്ധീകരിച്ചു

യുക്തിവാദം, സോഷ്യലിസം, തൊഴിലാളിപ്രസ്ഥാനം, മിശ്രവിവാഹം, അധ:സ്ഥിതരുടെ ക്ഷേത്രപ്രവേശനം, ഉത്തരവാദഭര‍ണം തുടങ്ങിയ ചിന്താസരണികൾക്കുവേണ്ടി സഹോദരൻ ശക്തിയുക്തം വാദിച്ചിരുന്നു. കമ്മ്യൂണിസ്റ്റു ചിന്താധാരയെക്കുറിച്ച് സഹോദരനിൽ നിരവധി ലേഖനങ്ങൾ പ്രത്യക്ഷപ്പെട്ടിരുന്നു. 1929-ൽ പുറത്തിറങ്ങിയ വാർഷികപ്പതിപ്പിൽ ലെനിന്റെ ജീവചരിത്രം ചിത്രസമേതം പ്രസിദ്ധീകരിച്ചിരുന്നു. അതായിരുന്നു മലയാളപത്രലോകത്ത് ആദ്യമായി പ്രത്യക്ഷപ്പെടുന്ന ലെനിന്റെ ചിത്രം. 1956 ജൂൺ മാസത്തോടെ പ്രസിദ്ധീകരണം നിലച്ചു.
അവലംബം


വിഭാഗം:പ്രസിദ്ധീകരണം നിലച്ച മലയാളപത്രങ്ങൾ
വിഭാഗം:മലയാള പത്രപ്രവർത്തനചരിത്രം
ഇന്ത്യ ഗേറ്റ്

ലോകത്തെ തന്നെ ഏറ്റവും വലിയ യുദ്ധ സ്മാരകങ്ങളിൽ ഒന്നാണ് ഇന്ത്യ ഗേറ്റ്. ഇന്ത്യയുടെ തലസ്ഥാനമായ ഡെൽഹിയുടെ ഹൃദയഭാഗത്താണ് ഇത് സ്ഥിതി ചെയ്യുന്നത്. ഒന്നാം ലോകമഹായുദ്ധത്തിലും അഫ്ഗാൻ യുദ്ധത്തിലും മരിച്ച ബ്രിട്ടീഷ് ഇന്ത്യൻ ആർമിയിലെ സൈനികരുടെ ഓർമ്മ നിലനിർത്തുന്നതിനു വേണ്ടി 1931 ൽ നിർമ്മിക്കപ്പെട്ട ഒരു സ്മാരകമാണ് ഇത്. ഇന്ത്യയുടെ സ്വാതന്ത്ര്യപ്രാപ്തിക്കുശേഷം ഇന്ത്യൻ സേനയുടെ ഒരു യുദ്ധ സ്മാരകം ഇതിനുള്ളിൽ സ്ഥാപിച്ചു. അമർ ജവാൻ ജ്യോതി എന്നാണ് ഈ സ്മാരകം അറിയപ്പെടുന്നത്.
ചരിത്രം

ഡെൽഹിയിലെ പ്രധാന പാതയായ രാജ്‌പഥിൽ സ്ഥിതി ചെയ്യുന്ന ഇന്ത്യ ഗേറ്റിന്റെ ആദ്യ നാമം അഖിലേന്ത്യാ യുദ്ധസ്മാരകം (All India War Memorial) എന്നായിരുന്നു. ഇതിന്റെ ശില്പി എഡ്വിൻ ല്യൂട്ടൻസ് ആണ്. നിർമ്മാണ പ്രവർത്തനങ്ങളുടെ തുടക്കമായി 1921 ഫെബ്രുവരി 10-ന് തറക്കല്ലിടൽ നടന്നു. 1931-ൽ പണിപൂർത്തിയായി.യുദ്ധത്തിൽ മരിച്ച സൈനികരുടെ പേരുകൾ ഇതിന്റെ ചുമരിൽ കൊത്തിവെച്ചിട്ടുണ്ട്.
പ്രത്യേകതകൾ

ഇന്ത്യാ ഗേറ്റിൻറെ മൊത്ത ഉയരം 42 മീറ്ററാണ്. ഇതിന്റെ ചുറ്റുവട്ടത്തു നിന്നും ഡെൽഹിയിലെ പല പ്രധാന റോഡുകളും തുടങ്ങുന്നുണ്ട്. ഭംഗിയായി സംരക്ഷിക്കപ്പെട്ടിരിക്കുന്ന ചുറ്റുവട്ടത്തുള്ള ഉദ്യാനങ്ങളിൽ വൈകുന്നേരങ്ങളിൽ ഒരു പാടു ആളുകൾ എത്തിച്ചേരുക പതിവാണ്. വൈകുന്നേരങ്ങളിൽ വൈദ്യുത വെളിച്ചം കൊണ്ട് അലങ്കരിച്ച് മനോഹരമാക്കാറുണ്ട്.

ഇന്ത്യ ഗേറ്റിന്റെ ഏറ്റവും മുകളിലായി വലിയ അക്ഷരങ്ങളിൽ ഇങ്ങനെ എഴുതിയിരിക്കുന്നു.
അമർ ജവാൻ ജ്യോതി

thumb|right|അമർ ജവാൻ ജ്യോതി

ഇന്ത്യ ഗേറ്റിന്റെ ആർച്ചിന്റെ താഴെയായി കത്തിച്ചു വച്ചിരിക്കുന്ന ദീപമാണ് അമർ ജവാൻ ജ്യോതി. കറുത്ത മാർബിൾ കൊണ്ട് നിർമ്മിച്ചിരിക്കുന്ന ഇത് യുദ്ധത്തിൽ മരിച്ച സൈനികരുടെ ഓർമ്മക്കായി തെളിയിച്ചിരിക്കുന്നതാണ്. ഒരു സൈനിക യുദ്ധ തോക്കും, സൈനികന്റെ തൊപ്പിയും ഇതിനോടൊപ്പം പണിതിരിക്കുന്നു. 1971-ലെ ഇന്ത്യ-പാകിസ്താൻ യുദ്ധത്തിന്റെ ഓർമ്മക്കായി 1972 ജനുവരി 26-നാണ് ഇത് സ്ഥാപിക്കപ്പെട്ടത്. അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധിയാണ് സ്ഥാപനകർമ്മം നിർവഹിച്ചത്.
ചിത്രശാല


Image: GateIndia.jpg
Image:India_Gate_2.jpg
Image:India_Gate-1.jpg
Image:India_Gate.jpg
Image:India_Gate-7.jpg
Image:India_Gate-8.jpg
Image:Namesofsoldiers.JPG
Image:Indiagatelightening.jpg
Image:Puerta_de_la_India_2.JPG
Image:India Gate 1 (New Delhi).jpg
File:The India Gate 001.jpg

പുറത്തേക്കുള്ള കണ്ണികൾ

* Satellite picture by Google Maps
* India Gate at Night
* Pictures of India Gate From a backpacker's trip around India in 2005.
* Photos and 360° panoramic view of adjacent Children Garden
*


വർഗ്ഗം:എഡ്‌വിൻ ല്യൂട്ടൻസിന്റെ സൃഷ്ടികൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
ലോട്ടസ് ടെമ്പിൾ

ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന ആകർഷണമാണ് ലോട്ടസ് ക്ഷേത്രം (Lotus Temple) എന്ന ബഹായ് ക്ഷേത്രം. ബഹായ് മതവിശ്വാസികളുടെ ആരാധാനാലയമാണെങ്കിലും നാനാജാതിമതസ്ഥർ ഇത് സന്ദർശിക്കാറുണ്ട്. 1986 പണിതീർന്ന ഈ ക്ഷേത്രം ഇന്ത്യയിലെ ഏറ്റവും വലുതും ശില്പ ചാതുര്യങ്ങളിൽ മുന്നിട്ട് നിൽക്കുന്നതുമായ അമ്പലങ്ങളിൽ ഒന്നാണ്. ഇതിന്റെ ശില്പ ചാതുര്യത്തിന് ഒരു പാട് പുരസ്കാരങ്ങൾ ലഭിച്ചിട്ടുണ്ട്.
ചരിത്രം

താമരപ്പൂവിന്റെ ആകൃതിയിലുള്ള ഈ അമ്പലത്തിന്റെ ഒൻപതുവശങ്ങൾ, വെണ്ണക്കല്ലിൽ പൊതിയപ്പെട്ട് മൂന്നിന്റെ ഗണങ്ങളിൽ സ്വതന്ത്രമായി നിൽക്കുന്ന 27 ദളങ്ങൾ ചേർന്നതാണ്. ഇതിന്റെ ശില്പി ഇപ്പോൾ കാനഡയിൽ താമസമാക്കിയിരിക്കുന്ന ഫരിബോസ് സഹ്ബ എന്ന ഇറാൻകാരനാണ്. ഇതിരിക്കുന്ന ഭൂമിയുടെ വിലയും നിർമ്മാണച്ചെലവും പ്രധാനമായും നൽകിയത് അർദിശിർ രുസ്തം‌പൂർ എന്ന ഹൈദരബാദുകാരനാണ്. തന്റെ ജീവിത സമ്പാദ്യം മുഴുവനും അദ്ദേഹം ഇതിനു വേണ്ടി 1953 ൽ ചിലവഴിച്ചു.
നിർമ്മാണ ഘടന

ക്ഷേത്രത്തിന്റെ ചുറ്റുമുള്ള ഒൻപത് വാതിലുകൾ ഇതിന്റെ ഒരു നടുത്തളത്തിലെക്ക് തുറക്കുന്നു. നടുത്തളത്തിൽ ഏകദേശം 2500-ഓളം ആളുകൾക്ക് ഇരിക്കാനുള്ള സൌകര്യം ഉണ്ട്. 40 മീറ്ററിലധികം ഉയരമുള്ള നടുത്തളത്തിന്റെ തറ വെള്ള മാർബിൾ കൊണ്ട് നിർമിതമാണ്. ഇത് സ്ഥിതി ചെയ്യുന്നത്, ബഹാപൂർ എന്ന ഗ്രാമത്തിൽ, ചുറ്റുവട്ടത്ത് ഒൻപത് കുളങ്ങളോട് കൂടിയ 26 ഏക്കർ സ്ഥലത്താണ്.
1986 ക്ഷേത്രത്തിന്റെ ഉദ്ഘാടനത്തിനു ശേഷം 2002 വരെ, ഇവിടം 500 ലക്ഷത്തിലധികം ആളുകൾ സന്ദർശിച്ചു എന്നാണ് കണക്ക്. ലോകത്തിലെ ഏറ്റവും കൂടുതൽ ആളുകൾ സന്ദർശിക്കുന്ന ഒരു സ്ഥലമാണ് ഇത്.

ദുർഗ്ഗ പൂജ സമയത്ത് പലയിടത്തും, ഈ ക്ഷേത്രത്തിന്റെ മാതൃകയിൽ, ദുർഗ്ഗാദേവിയുടെ ആരാധനക്കായി പന്തലുകൾ നിർമ്മിക്കപ്പെടാറുണ്ട്.
പ്രത്യേകതകൾ

ഇതിന്റെ നിർമ്മാണത്തിൻറെ പ്രത്യേകതകൾ കൊണ്ട് ഈ ക്ഷേത്രം ഒരു പാട് പുരസ്കാരങ്ങൾ ലഭിച്ചിട്ടുണ്ട്.
അവാർഡുകൾ
ചിത്രങ്ങൾ


Image:New delhi temple.jpg|ബഹായ് ക്ഷേത്രം
Image:Lotus temple.jpg|ബഹായ് ക്ഷേത്രം
ചിത്രം:ലോട്ടസ് ടെമ്പിൾ ഒരു ആകാശദൃശ്യം.jpg|ലോട്ടസ് ടെമ്പിൾ ഒരു ആകാശദൃശ്യം
File:Lotus Temple.JPG|ലോട്ടസ് ടെംപിൾ രാത്രി ദൃശ്യം


അവലംബം
പുറത്തേക്കുള്ള കണ്ണികൾ

* ഔദ്യോഗിക സൈറ്റ്


വർഗ്ഗം:ബഹായ് ആരാധനാലയങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
തെർമൽ ഗ്രീസ്

thumb|Silicone thermal compound
thumb|Metal (silver) thermal compound
ഇലക്ട്രോണിക് ഉപകരണങ്ങളുടെ താപ ചാലകത വർദ്ധിപ്പിക്കാനുപയോഗിക്കുന്ന ഒരു ദ്രാവക സംയുക്തമാണ് തെർമൽ ഗ്രീസ്.
അടിസ്ഥാന പദാർത്ഥങ്ങൾ

വ്യത്യസ്തങ്ങളായ ഒന്നിലധികം താപീയ പദാർത്ഥങ്ങൾ തെർമൽ ഗ്രീസായി ഉപയോഗിക്കുന്നു. അവ താഴെപ്പറയുന്നു.
* സെറാമിക് - അടിസ്ഥാനമായവയ്ക്ക് വളരെ നല്ല താപ ചാലകത ഉണ്ട്. ദ്രാവക രൂപത്തിലുള്ള സിലിക്കണിൽ സെറാമിക് പൊടി മുക്കിയാണ് നിർമ്മിക്കുന്നത്. സാധാരണ ഉപയോഗിക്കുന്ന സെറാമിക്കും അവയുടെ താപ ചാലകതയും ഇപ്രകാരമാണ്(W/m-K ഏകകത്തിൽ): ബെറിലിയം ഓക്സൈഡ്(218), അലൂമിനിയം നൈട്രൈഡ്(170), സിങ്ക് ഓക്സൈഡ്(39), സിലിക്കൺ ഡൈഓക്സൈഡ്(1), സെറാമിക്കിന്റെ നിറം വെളുപ്പായതിനാൽ തെർമൽ ഗ്രീസ് വെളുത്ത നിറത്തിൽ കാണപ്പെടുന്നു.
* മെറ്റൽ - അടിസ്ഥാനമായവ ഖര ലോഹ പദാർത്ഥം ഉൾക്കൊള്ളുന്നു.
* കാർബൺ
* ലിക്വിഡ് മെറ്റൽ


ചിത്രം:Thermal CompoundApplying.JPG|തെർമൽ ഗ്രീസ് ഇടുന്നു.
ചിത്രം:Thermal compound Applied.JPG|തെർമൽ ഗ്രീസ് ഇട്ടതിന് ശേഷം

അവലംബം


വിഭാഗം:ഇലക്ട്രോണിക്സ്
വാഴപ്പള്ളി

കോട്ടയം ജില്ലയിൽ, ചങ്ങനാശ്ശേരി താലൂക്കിൽ ഉൾപ്പെടുന്ന പ്രദേശമാണ് വാഴപ്പള്ളി. ചങ്ങനാശ്ശേരി നഗരത്തിലും വാഴപ്പള്ളി പഞ്ചായത്തിലും ആയിട്ട് വാഴപ്പള്ളി സ്ഥിതിചെയ്യുന്നു. പഴയ വാഴപ്പള്ളി ഗ്രാമം ചങ്ങനാശ്ശേരി മുനിസിപാലിറ്റിക്കുവേണ്ടി, തിരിക്കുകയും തന്മൂലം വാഴപ്പള്ളിയുടെ കൂറച്ചു ഭാഗങ്ങൾ ചങ്ങനാശ്ശേരി മുനിസിപ്പൽ നഗരത്തിനോട് ചേരുകയും, ബാക്കിയുള്ള ഭാഗങ്ങൾ ചേർത്ത് വാഴപ്പള്ളി ഗ്രാമപഞ്ചായത്താക്കിയും പുനഃനിർമ്മിക്കപ്പെട്ടു.
ചരിത്രം

പഴയ വാഴപ്പള്ളി ഗ്രാമത്തിന്റെ ഹൃദയഭാഗത്തായിരുന്നു വാഴപ്പള്ളി മഹാക്ഷേത്രം സ്ഥിതിചെയ്തിരുന്നത്. അന്ന് ചങ്ങനാശ്ശേരി, വാഴപ്പള്ളിയുടെ ഭാഗമായിരുന്നു. വാഴപ്പള്ളിഗ്രാമം തെക്ക് തിരുവല്ല മുതൽ വടക്ക് കുറിച്ചി വരെയും, കിഴക്ക് തെങ്ങണ മുതൽ പടിഞ്ഞാറ് വെളിയനാട് വരെയും വ്യാപിച്ചിരുന്നു. പഴയ രാജപാതയായ പെരുവഴി കടന്നു പോകുന്നത് വാഴപ്പള്ളിയുടേ കിഴക്കേ അതിർത്തിയിലൂടെയാണ്. ചേരരാജാക്കന്മാരുടെ കാലത്ത് ഭരണ കാര്യങ്ങൾ‍ക്കായി പെരുമാക്കന്മാർ എഴുന്നള്ളിയിരുന്നത് വാഴപ്പള്ളി മഹാദേവക്ഷേത്രത്തിൽ ആയിരുന്നു. അവിടെ നിന്നും പുറപ്പെടുവിച്ച പലകൽപ്പനകളും അതിനു ഉദാഹരണങ്ങളാണ്. ചങ്ങനാശ്ശേരി നഗരത്തിനെ രണ്ടായി തിരിക്കുമ്പോൾ നഗരത്തിന്റെ വടക്കു ഭാഗത്തായി വാഴപ്പള്ളി സ്ഥിതിചെയ്യുന്നു. ജാതിവ്യവസ്ഥ, ജന്മിത്തം, അയിത്താചരണം തുടങ്ങിയവ ശക്തമായി നിലനിന്നിരുന്ന പ്രദേശം കൂടിയായിരുന്നു പഴയ വാഴപ്പള്ളി.
ശാസനങ്ങൾ

കേരളത്തിൽ നിന്നു കണ്ടു കിട്ടിയിട്ടുള്ളതിൽ വെച്ച് ഏറ്റവും പഴയ ലിഖിതമാണ് വാഴപ്പള്ളി ശാസനം. എ. ഡി 832-ൽ ആണ് വാഴപ്പള്ളി ശാസനം എഴുതപ്പെട്ടത് എന്നു കരുതുന്നു. 'വാഴപ്പള്ളി ശാസനം' ആണ്‌ ഇതുവരെ കണ്ടെടുക്കപെട്ട, മലയാളത്തിന്റെ സ്വത്വഗുണങ്ങൾ കാണിക്കുന്ന ആദ്യത്തെ രേഖ.
പേരിനു പിന്നിൽ

"വാഴ്കൈ പള്ളി " യാണ് വാഴപ്പള്ളി. (ക്ഷേത്രം ജയിക്കട്ടെ എന്നാണർത്ഥം). പള്ളിയെന്നാൽ ക്ഷേത്രം; പള്ളിയെന്ന വാക്ക് ബുദ്ധ-ജൈന ആരാധനാലയങ്ങൾക്ക് പറയുന്ന പേരാണ്.
ഗതാഗത സൗകര്യങ്ങൾ

ചങ്ങനാശ്ശേരി നഗരത്തിന്റെ ഭാഗമായ വാഴപ്പള്ളി ഇന്ന് കര-ജല ഗതാഗത സൗകര്യങ്ങളാൽ ഏറെ മുൻപെന്തിയിലാണ്.
റോഡ് ഗതാഗതം

ചങ്ങനാശ്ശേരിയിലെ നാലാമത്തെ ബസ് സ്റ്റാൻഡ് വാഴപ്പള്ളിയിലെ വേഴക്കാട്ട് സ്ഥിതിചെയ്യുന്നു. തിരുവനന്തപുരം - അങ്കമാലി (എം.സി. റോഡ്); ചങ്ങനാശ്ശേരി - കുമളി (സി.വി. റോഡ്) തുടങ്ങീയ പാതകൾ വാഴപ്പള്ളിയിലൂടെ കടന്നുപോകുന്നു.
ജല ഗതാഗതം

വാഴപ്പള്ളിയിലാണ് (ഇന്നത്തെ കുരിശുംമൂടിനും ചെത്തിപ്പുഴയ്ക്കും അടുത്ത് ) പണ്ട് കാലത്ത് വാണിജ്യാവശ്യത്തിന് ധാരാളം കെട്ട് വള്ളങ്ങൾ വന്ന് പോയിരുന്ന വാഴപ്പള്ളിക്കടവ് സ്ഥിതി ചെയ്യുന്നത്.
റെയിൽ ഗഗതാതം

എറണാകുളം - തിരുവനന്തപുരം റെയിൽപാതയും ഇതിലേ കടന്നുപോകുന്നു.
എയർ പോർട്ട്

കൊച്ചിൻ അന്താരാഷ്ട്ര വിമാനത്താവളം 105 കി.മി. ദൂരത്തും, തിരുവനന്തപുരം അന്താരാഷ്ട്ര വിമാനത്താവളം 120 കി.മി. ദൂരത്തായും സ്ഥിതിചെയ്യുന്നു.
വിദ്യാഭ്യാസ സ്ഥാപനങ്ങൾ
കോളേജുകൾ

* എൻ.എസ്.എസ്. ഹിന്ദൂകോളേ
ജ് പെരുന്ന ചങ്ങനാശ്ശേരി*
* സെൻറ് ബർക്ക്മാൻസ് കോളേജ്
* അസംഷൻ കോളേജ്
* ക്രിസ്തു ജ്യോതി എഞ്ചിനിയറിംഗ് കോളേജ്
* സെന്റ്. ജോസഫ് കോളേജ് ഓഫ് കമ്മ്യൂണിക്കേഷൻ
സ്കൂളുകൾ

* വാഴപ്പള്ളി ഗവ. ഹയർ സെക്കൻഡറി സ്കൂൾ, വാഴപ്പള്ളി
* ഗവ. യൂ.പി. സ്കൂൾ, ചീരഞ്ചിറ
* അമൃത വിദ്യാലയം, വാഴപ്പള്ളി
* സെന്റ്. തെരാസസ് ഹയർ സെക്കൻഡറി സ്കൂൾ, വാഴപ്പള്ളി
* ഗായത്രി വിദ്യാമന്ദിർ, വാഴപ്പള്ളി
* ഗവ. എൽ.പി. സ്കൂൾ, തുരുത്തി
* എ.കെ.എം. ഇഗ്ലീഷ് മീഡിയം ഹൈസ്കൂൾ, വാഴപ്പള്ളി
ആരാധനാലയങ്ങൾ

* വാഴപ്പള്ളി ശ്രീ മഹാദേവ ക്ഷേത്രം
* കൽക്കുളത്തു കാവ്
* മോർക്കുളങ്ങര ഭഗവതി ക്ഷേത്രം
* പാപ്പാടി ഹനുമാൻ ക്ഷേത്രം
* കോണത്തോട്ടു തറ ദേവി ക്ഷേത്രം
* നെട്ടൂർ കാവ് ഭഗവതി ക്ഷേത്രം
* നെൽപ്പുര ഗണപതി ക്ഷേത്രം, പാരയിൽകടവ്
* സെന്റ്. മേരീസ് പള്ളി, പാരയിൽകടവ്
അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
വർഗ്ഗം:ചങ്ങനാശ്ശേരി
അംബിക

മഹാഭാരതത്തിലെ ഒരു കഥാപാത്രമാണ് അംബിക. കാശിമഹാരാജാവിന്റെ പുത്രിയായ അംബിക ഹസ്തിനപുരരാജാവായിരുന്ന വിചിത്രവീര്യന്റെ പ്രഥമപത്നിയും ധൃതരാഷ്ട്രരുടെ മാതാവുമാണ്.

സ്വയംവരത്തിനിടയിൽ ഹസ്തിനപുരരാജാവായ വിചിത്രവീര്യനുവേണ്ടി ഭീഷ്മർ ശക്തിയുപയോഗിച്ച് അംബികയെയും സഹോദരിമാരായ അംബ, അംബാലിക എന്നിവരെയും പിടിച്ചുകൊണ്ടുപോരികയായിരുന്നു. സ്വയംവരത്തിനെത്തിയ രാജാക്കന്മാരും രാജകുമാരന്മാരും എതിർത്തെങ്കിലും ഭീഷ്മർ അവരെ തോല്പിച്ചു. പിടിച്ചുകൊണ്ടുവന്ന രാജകുമാരിമാരെ മാതാവ് സത്യവതിക്കുമുന്നിൽ കൊണ്ടുചെന്നശേഷം അംബികയെയും അംബാലികയെയും വിചിത്രവീര്യന് വിവാഹം ചെയ്തുകൊടുത്തു. അംബയുടെ അപേക്ഷപ്രകാരം അവരെ അദ്ദേഹത്തിന്റെ കാമുകന്റെ പക്കലേക്ക് തിരിച്ചയച്ചു.

ഈ ദമ്പതിമാർക്ക് സന്താനങ്ങളൊന്നുമുണ്ടായിരുന്നില്ല. വിചിത്രവീര്യൻ മരിച്ചശേഷം കുലം പിന്തുടർച്ചക്കാരില്ലാതെ അവസാനിക്കുമെന്ന് മനസ്സിലാക്കിയ സത്യവതി തന്റെ ആദ്യപുത്രനായ വേദവ്യാസനെ അഭയം പ്രാപിച്ചു. സത്യവതിയുടെ അപേക്ഷപ്രകാരം ഈ രാജകുമാരിമാർക്ക് ഓരോ പുത്രന്മാരെ നല്കാമെന്ന് വ്യാസൻ ഉറപ്പുനല്കി. വ്യാസൻ അംബികയെ സന്ദർശിച്ചപ്പോൾ പ്രാകൃതരൂപനായ അദ്ദേഹത്തെക്കണ്ട് അംബിക കണ്ണുകൾ അടയ്ക്കുകയുണ്ടായി. അതിനാൽ അംബികക്ക് പിറന്ന ധൃതരാഷ്ട്രർ അന്ധനായിമാറി.

അന്ധനായ പുത്രൻ ജനിച്ചതറിഞ്ഞ സത്യവതി വേദവ്യാസനെ വീണ്ടും സന്ദർശിക്കുകയും അംബികക്ക് ഒരു മകനെക്കൂടി നല്കണമെന്ന് അപേക്ഷിക്കുകയും ചെയ്തു. എന്നാൽ രണ്ടാംതവണയും വ്യാസൻ വന്നപ്പോൾ അംബിക തന്റെ തോഴിയെയാണ് അദ്ദേഹത്തിന്റെ മുന്നിലേക്ക് പറഞ്ഞുവിട്ടത്. ആ തോഴിക്ക് പിറന്ന പുത്രനാണ് വിദുരർ.
വനവാസം

അർജ്ജുനന്റെ ആറാം വയസ്സിലാണ് പാണ്ഡു മരിക്കുന്നത്. തന്റെ കൊച്ചു മകന്റെ അകാല നിര്യാണത്തിൽ മനം നൊന്ത് രാജമാതാവായിരുന്ന സത്യവതി അന്തഃപുര ജീവിതം കൂടുതൽ ആഗ്രഹിക്കാതെ മകനായ വ്യാസനെ വരുത്തുകയും, അദ്ദേഹത്തിന്റെ ഉപദേശത്താൽ വാനപ്രസ്ഥം സ്വീകരിക്കാൻ തീരുമാനിച്ചു. സത്യവതി വനവാസത്തിനു പോകുവാൻ തയ്യാറായപ്പോൾ വിചിത്രവീര്യന്റെ ഭാര്യമാരായ അംബികയും അംബാലികയും കൂടെ കാട്ടിൽ പോകുവാൻ തയ്യാറായി. മൂന്നു രാജമാതാക്കളും വ്യാസനൊപ്പം കാട് പ്രാപിക്കുകയും അവർ കുറേകാലം തപസ്വിനികളെ പോലെ ജീവിച്ച് പരലോകപ്രാപ്തരായി.
അവലംബം


വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
അബ്ദുൽ കരീം ഖതീബ്

മൊറോക്കോയിലെ ഇസ്ലാമിക പ്രസ്ഥാനമായ ജസ്റ്റിസ് ആൻറ് ഡവലപ്മെൻറ് പാർട്ടി സ്ഥാപകനും സ്വാതന്ത്ര്യ സമര പോരാളിയുമായിരുന്നു ഡോ. അബ്ദുൽ കരീം അൽഖത്വീബ്. 2008 സെപ്റ്റംബർ27ന് (റമദാൻ27) 87-ം വയസിൽ മൊറോക്കൻ തലസ്ഥാനമായ റബാത്വിലായിരുന്നു അന്ത്യം.
ജനനം, പഠനം

1921 മാർച്ച് രണ്ടിന് അൽജദീദ: പട്ടണത്തിൽ വിവർത്തകനായ ഉമർ അൽഖത്വീബിൻറെയും മർയം അൽകബ്ബാസ്വിൻറെയും മകനായി ജനിച്ച അബ്ദുൽ കരീം ചെറുപ്പത്തിൽ തന്നെ സാമൂഹ്യരംഗത്ത് സജീവമായി. 19-ം വയസിൽ സ്കൗട്ട് കൂട്ടായ്മക്ക് രൂപം നൽകി. അൾജിയേഴ്സിൽ നാല് വർഷം കൊണ്ട് മെഡിസിൻ പൂർത്തിയാക്കിയ അദ്ദേഹം സിർബോനിലെ മെഡിക്കൽ കോളജിലേക്ക് മാറി. 1951ൽ പാരീസിൽ നിന്ന് മടങ്ങിയെത്തിയ അദ്ദേഹം മൊറോക്കോയിലെ ആദ്യത്തെ സർജനായി മാറി.
പ്രവർത്തനരംഗം

1952ൽ അധിനിവേശശക്തികളുടെ നിഷ്ഠൂരകൃത്യങ്ങൾക്ക് സാക്ഷിയായ ഡോ.ഖതീബ് ദേശീയ സ്വാതന്ത്ര്യ സമരരംഗത്ത് ശ്രദ്ധകേന്ദ്രീകരിച്ചു. ആക്രമണങ്ങളിൽ പരിക്കേൽക്കുന്ന നാട്ടുകാർക്ക് പള്ളിയിൽ സജ്ജീകരിച്ച താൽകാലിക ആശുപത്രിയിൽ അദ്ദേഹം ചികിത്സ നൽകി. ദേശീയ പോരാളികൾക്ക് വേണ്ടി പണംപിരിച്ച അദ്ദേഹം സമാനചിന്താഗതിക്കാരുമായി ചേർന്ന് വിമോചന സൈന്യത്തിന് രൂപം നൽകി. അധിനിവേശശക്തികളെ തുരത്താൻ സായുധപോരാട്ടം മാത്രമാണ് പോംവഴിയെന്ന കണക്കുകൂട്ടലിൽ നിന്നാണ് തത് വാൻ സമിതിയെന്ന പേരിൽ സേന രൂപവത്കരിച്ചത്. ഇത് അധിനിവേശവിരുദ്ധ പോരാട്ടത്തിൽ വഴിത്തിരിവായി.

ഐക്യരാഷ്ട്രം എന്ന ലക് ഷ്യത്തോടെ അൽജീരിയയിലെ അധിനിവേശവിരുദ്ധ പോരാളികളുമായി യോജിച്ച പ്രവർത്തനം കാഴ്ചവെച്ചെങ്കിലും സ്വാതന്ത്ര്യാനന്തരം ഇരുരാജ്യങ്ങളിലും മേൽക്കൈ നേടിയവർ പ്രാദേശികദേശീയതയിൽ ഊന്നിയത് ലക്‌ഷ്യം അസാധ്യമാക്കി.
ജനാധിപത്യപോരാട്ടം

സ്വാതന്ത്ര്യാനന്തരം രാജ്യത്ത് രാഷ്ട്രീയവൈവിധ്യം നിലനിൽക്കണമെന്നായിരുന്നു അബ്ദുൽ കരീമിൻറെ നിലപാട്. 1957ൽ അദ്ദേഹം സ്ഥാപിച്ച പോപുലർ മൂവ്മെൻറ് ആ ദിശയിലുള്ള പരീക്ഷണമായിരുന്നു. 1063ൽ മൊറോക്കൻ ചരിത്രത്തിലെ പ്രഥമ പാർലമെൻറിൽ സ്പീക്കർ പദവി അലങ്കരിച്ച ഖതീബ് ആഫ്രിക്കൻ കാര്യം, ആരോഗ്യ വകുപ്പുകളിൽ മന്ത്രിയായിരുന്നു. `65 ജൂൺ ഏഴ് വരെ സ്പീക്കർ പദവിയിൽ തുടർന്നു. എന്നാൽ 1965ൽ മൊറോക്കോയിൽ പാർലമെൻറ് പിരിച്ചുവിട്ട് അടിയന്തരാവസ്ഥ പ്രഖ്യാപിച്ചു. തൻറെ പിന്തുണയുള്ള സർക്കാരിൻറെ ഈ സ്വേച്ഛാധിപത്യ നടപടിക്കെതിരെ സമരം പ്രഖ്യാപിച്ച അദ്ദേഹം പോപുലർ ഡെമോക്രാറ്റിക് കോൺസ്റ്റിറ്റ്യൂഷനൽ മൂവ്മെൻറിന് രൂപംനൽകി. തുടർന്ന് പ്രഹസനമെന്നോണം നടന്ന നിരവധി തെരഞ്ഞെടുപ്പുകൾ പാർട്ടി ബഹിഷ്കരിച്ചു.

ഇസ്ലാമികലോകത്തിൻറെ നീറുന്ന പ്രശ്നങ്ങളിലേക്ക് കണ്ണോടിച്ച ഡോ.ഖതീബ് ഫലസ്തീൻ,അഫ്ഗാൻ,ബോസ്നിയ തുടങ്ങിയ നാടുകളിലെ അധിനിവേശവിരുദ്ധസമരങ്ങൾക്ക് ആളും അർത്ഥവും നൽകി സഹായിച്ചു.

*അമ്പതുകളിലും മറ്റും ഈജിപ്തിലെ ബ്രദർഹുഡ് നേതാക്കളുമായി ബന്ധം പുലർത്തിയ അദ്ദേഹം 1973ൽ പാർട്ടിയുടെ പേര് അന്നഹ്ദ എന്ന് പുനർനാമകരണം ചെയ്യാൻ ശ്രമിച്ചെങ്കിലും എതിരാളികളുടെ കുതന്ത്രങ്ങൾ മൂലം സാധിച്ചില്ല. തൊണ്ണൂറുകളുടെ ആരംഭത്തിൽ പോപുലർ ഡെമോക്രാറ്റിക് കോൺസ്റ്റിറ്റ്യൂഷനൽ മൂവ്മെൻറ്, പ്രവർത്തനാനുമതി ലഭിക്കാതെ ഉഴറിയ ഇസ്ലാമിക കക്ഷികളായ ഇസ്ലാമിക് ഫ്യൂച്ചർ ലീഗ്, അൽഇസ് ലാഹ് മൂവ്മെൻറ് എന്നിവയെകൂടി ചേർത്ത് പാർട്ടി വിപുലീകരിച്ചു. ഇതോടെ ശക്തി പ്രാപിച്ച പാർട്ടി 1997ലെ തെരഞ്ഞെടുപ്പിൽ പന്ത്രണ്ടും ജസ്റ്റിസ് ആൻറ് ഡവലപ്മെൻറ് പാർട്ടി എന്ന പേര് സ്വീകരിച്ച ശേഷം 2002ൽ നാല്പത്തിരണ്ടും സീറ്റ് നേടി.
അവലംബം

* http://www.ikhwanonline.com


വർഗ്ഗം:1921-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:മാർച്ച് 2-ന് ജനിച്ചവർ
വർഗ്ഗം:സെപ്റ്റംബർ 27-ന് മരിച്ചവർ
കുബുണ്ടു

കുബുണ്ടു (/kʊˈbʊntuː/ kuu-BUUN-too)[4], GNOME ഡെസ്ക്ടോപ്പ് പരിതസ്ഥിതിക്ക് പകരം കെഡിഇ പ്ലാസ്മ ഡെസ്ക്ടോപ്പ് ഉപയോഗിക്കുന്ന ഉബുണ്ടു ഓപ്പറേറ്റിംഗ് സിസ്റ്റത്തിന്റെ ഒരു ഔദ്യോഗിക ഫ്ലേവറാണ്. ഉബുണ്ടു പ്രോജക്റ്റിന്റെ ഭാഗമായി, കുബുണ്ടുവും അതേ അടിസ്ഥാന സംവിധാനങ്ങൾ ഉപയോഗിക്കുന്നു. കുബുണ്ടുവിലെ എല്ലാ പാക്കേജുകളും ഉബുണ്ടുവിന്റേതായ അതേ ശേഖരണങ്ങൾ പങ്കിടുന്നു, ഇത് ഉബുണ്ടുവിൻറെ അതേ ഷെഡ്യൂളിൽ പതിവായി പുറത്തിറങ്ങുന്നു.

കുബുണ്ടു 2012 വരെ കാനോനിക്കൽ ലിമിറ്റഡും പിന്നീട് നേരിട്ട് ബ്ലൂ സിസ്റ്റംസും സ്പോൺസർ ചെയ്തു. ഇപ്പോൾ, ബ്ലൂ സിസ്റ്റംസിലെ ജീവനക്കാർ അപ്‌സ്ട്രീം, കെഡിഇ, ഡെബിയൻ എന്നിവയിലേക്ക് സംഭാവന ചെയ്യുന്നു, കൂടാതെ കുബുണ്ടു വികസനത്തിന് നേതൃത്വം നൽകുന്നത് കമ്മ്യൂണിറ്റി സംഭാവകരാണ്. ഉബുണ്ടു പ്രൊജക്റ്റ് സെർവറുകളുടെയും നിലവിലുള്ള ഡെവലപ്പർമാരുടെയും ഉപയോഗം കുബുണ്ടു നിലനിർത്തി.
പേര്

"കുബുണ്ടു" എന്നത് കാനോനിക്കൽ കൈവശമുള്ള ഒരു രജിസ്റ്റർ ചെയ്ത വ്യാപാരമുദ്രയാണ്. ഇത് "ഉബുണ്ടു" എന്ന പേരിൽ നിന്നാണ് ഉരുത്തിരിഞ്ഞത്, കുബുണ്ടു നിർമ്മിച്ചിരിക്കുന്ന കെഡിഇ പ്ലാറ്റ്‌ഫോമിനെ പ്രതിനിധീകരിക്കുന്നതിനായി ഒരു കെ പ്രിഫിക്‌സ് ചെയ്യുന്നു (കെഡിഇ പ്ലാറ്റ്‌ഫോമുകളിൽ ഉപയോഗിക്കുന്നതിനായി പുറത്തിറക്കിയ ഏതെങ്കിലും സോഫ്‌റ്റ്‌വെയറിന്റെ പേരിലേക്ക് കെ പ്രിഫിക്‌സ് ചെയ്യുന്നതിന്റെ വ്യാപകമായ നാമകരണ കൺവെൻഷൻ പിന്തുടരുന്നു), അതുപോലെ തന്നെ കെഡിഇ കമ്മ്യൂണിറ്റിയും.

ഉബുണ്ടു എന്നത് ഏകദേശം "മാനവികത" എന്നതിലേക്ക് വിവർത്തനം ചെയ്യുന്ന ഒരു ബാണ്ഡു(Bantu)പദമായതിനാൽ, ബാണ്ഡു വ്യാകരണത്തിൽ നാമ വർഗ്ഗങ്ങൾ രൂപപ്പെടുത്തുന്നതിന് പ്രിഫിക്സുകൾ ഉൾപ്പെട്ടിരിക്കുന്നതിനാൽ, കുബുണ്ടു എന്ന പ്രിഫിക്‌സ് ബെംബയിൽ "നേരത്തേക്ക്" എന്ന അർത്ഥമുള്ള കുബുണ്ടു എന്നത് അർത്ഥവത്തായ ഒരു ബെംബ പദമോ വാക്യമോ ആയി മാറുന്നു. "മനുഷ്യത്വത്തിലേക്ക്" എന്ന് വിവർത്തനം ചെയ്യുന്നു. അതേ പദം, യാദൃശ്ചികമായി, കിരുണ്ടിയിൽ "സ്വതന്ത്രം" ("പണമടയ്ക്കാതെ" എന്ന അർത്ഥത്തിൽ) എന്ന അർത്ഥവും ഉണ്ട്.
ഉബുണ്ടുവുമായുള്ള താരതമ്യം

ഗ്രാഫിക്കൽ ആപ്ലിക്കേഷനുകളിലും ടൂളുകളിലും ഉബുണ്ടുവിൽ നിന്ന് സാധാരണയായി കുബുണ്ടു വ്യത്യാസപ്പെട്ടിരിക്കുന്നു:
ചരിത്രം

2004 ഡിസംബർ 10-ന് സ്‌പെയിനിലെ മാറ്റാരോയിൽ നടന്ന ഉബുണ്ടു മാറ്റാരോ കോൺഫറൻസിലാണ് കുബുണ്ടു ജനിച്ചത്. ഗ്നോപ്പിക്സിൽ നിന്നുള്ള കാനോനിക്കൽ ജീവനക്കാരനായ ആൻഡ്രിയാസ് മുള്ളർക്ക്, ഒരു ഉബുണ്ടു കെഡിഇ വേരിയന്റ് നിർമ്മിക്കാനുള്ള ആശയം ഉണ്ടായിരുന്നു, കൂടാതെ കുബുണ്ടു എന്ന ആദ്യത്തെ ഉബുണ്ടു വേരിയന്റ് ആരംഭിക്കാൻ മാർക്ക് ഷട്ടിൽവർത്തിൽ നിന്ന് അനുമതി ലഭിച്ചു. അതേ ദിവസം വൈകുന്നേരം ഓപ്പൺ ഓഫീസ് പ്രോജക്റ്റിൽ നിന്നുള്ള ക്രിസ് ഹാൾസും കെഡിഇയിൽ നിന്നുള്ള ജോനാഥൻ റിഡലും ന്യുബോൺ പദ്ധതിയിൽ സന്നദ്ധപ്രവർത്തനം ആരംഭിച്ചു.

ഉബുണ്ടു (ഇപ്പോൾ ഗ്നോം ഉപയോഗിക്കുന്നു, മുമ്പ് യൂണിറ്റി ഡെസ്ക്ടോപ്പ് എൻവയോൺമെന്റ് ഉപയോഗിച്ചിരുന്നു, അതിന് മുമ്പ് ഗ്നോം) ആരംഭിച്ചതിന് തൊട്ടുപിന്നാലെ മാർക്ക് ഷട്ടിൽവർത്ത് ഒരു അഭിമുഖത്തിൽ പറഞ്ഞു:
ചിത്രങ്ങൾ


File:Kubuntu-9.04-DesktopEffects.png|കുബുണ്ടു ഡെസ്ക്ടോപ്പ്
File:Kubuntu904.PNG|കുബുണ്ടു 9.04
Image:Bootingkubuntu6.06f.jpg|ബൂട്ടിങ്
Image:Desktopkubutu1.jpg|കുബുണ്ടു ഡെസ്ക്ടോപ്പ്

അവലംബം

വർഗ്ഗം:ഡെബിയൻ അടിസ്ഥാനമാക്കിയുള്ള വിതരണങ്ങൾ
വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:കെ.ഡി.ഇ.
വർഗ്ഗം:ഉബുണ്ടു
വർഗ്ഗമൂലം

ഗണിതശാസ്ത്രത്തിൽ ഒരു സംഖ്യയുടെ വർഗ്ഗമൂലം x2=r എന്ന സമവാക്യം സാധുവാകാനുള്ള xന്റെ മൂല്യമാണ്. ഏതൊരു ധനസംഖ്യക്കും രണ്ട് വർഗ്ഗമൂലങ്ങളുണ്ട്.+ve വർഗ്ഗമൂലവും -ve വർഗ്ഗമൂലവും ആണവ . അതിനാൽ √4=+2 ആണ് .√ ചിഹ്നം കൊണ്ട് വർഗ്ഗമൂലത്തെ സൂചിപ്പിക്കുന്നു.
പ്രത്യേകതകൾ

മുഖ്യവർഗ്ഗമൂലഫലനം ധനസംഖ്യകളിൽ നിന്നുംR+ ∪{0} ഈ ഗണത്തിലേക്കുതന്നെയുള്ള ഒരു ഫലനം ആണ്.

എല്ലാ രേഖീയസംഖ്യകൾക്കും
::
\sqrt{x^2} = \left|x\right| =
\begin{cases}
x, & \mbox{if }x \ge 0 \\
-x, & \mbox{if }x

എല്ലാ അഋണസംഖ്യകൾക്കും

::\sqrt{xy} = \sqrt x \sqrt y

::\sqrt x = x^{1/2}.

വർഗ്ഗമൂലഫലനം എല്ലാ അഋണസംഖ്യകൾക്കും വിതവും ആണ്
::f'(x) = \frac{1}{2\sqrt x}.

√1 + x ന്റെ ടൈലർ ശ്രേണി
::\sqrt{1 + x} = 1 + \textstyle \frac{1}{2}x - \frac{1}{8}x^2 + \frac{1}{16} x^3 - \frac{5}{128} x^4 + \dots\!
ആദ്യ ഇരുപത് ധനസംഖ്യകളുടെ വർഗ്ഗമൂലങ്ങൾ

1,4,9,16ഇവ പൂർണ്ണവർഗ്ഗങ്ങളായതിനാൽ ഇവയുടെ വർഗ്ഗമൂലങ്ങൾ പൂർണ്ണസംഖ്യകളായിരിക്കും.
ബാക്കിയെല്ലാ സംഖ്യകളുടേയും വർഗ്ഗമൂലങ്ങൾ അഭിന്നസംഖ്യകളായിരിക്കും.

:


വർഗ്ഗം:ഗണിതം